8-г1а класс . Нохчийн мотт

**Урокан ц1е: Предложенин коьрта меженаш.**

**Урокан тайпа:** керла хаарш довзаран урок

**Урокан 1алашо**: подлежащих,сказуемих лаьцна долу хаарийн жам1 а дина, и хаарш шордар;предложени чохь коьрта меженаш лаха а,церан бигалонаш къасто а 1амор.

**Кхочушдан лору жам1аш:**

**Личностни:** ненан мотт Ӏамор, Россин Федерацин а, шен къоман а, Россин къаьмнийн а истори, культура йовза лууш хилар; дуьне довзаран гӀирс санна меттан а, йешаран а культура карайерзор.

**Метапредметни:** дуьне довзаран гӀирс санна меттан а, йешаран а культура карайерзор; догӀуш долу хаттарш хӀиттор, шен лаамехь лоьхучу хаамашна жоп лахар;

**Предметни:** грамматически лардийн масалле хьаьжжана, предложенеш йовза;предложенехь коьрта меженаш билгалйахар.

**Урокан г1ирс**: амат, тесташ, презентаци, интерактивни у.

**Урокан некъ**

1. **Дешархой балхана йукъабалор.**

**Кица**

Коьрто болх ца бича, когаша къахьоьгу, олу.

(Х1окху кицан маь1на даста)

-Корта стеган муьлха меже йу? (Жоп: коьрта меже йу)

-Предложенин йуй коьрта меже? (Жоп: шиъ йу:подлежащи,сказуеми)

**2. Хаарийн актуализаци.**

1. Хьалхарчу урокехь ц1ахь белла болх бийцаре бо.

2. Дешнийн диктант.

Ж1аьла дерстана, верта тишделла, котамаш йевдира, к1ант мажвелла, чай марзделла, йо1 хьагйелла, денош даьхкира.

1. **Керлачунна т1едигар**

*ц1.д.*

*Гуьйренан денош шийла даьхки.*

*Т1едиллар: коьрта меженаш билгалйохуьйту.*

*- Подлежащиной, сказуеминой дешнийн цхьаьнакхетар кхуллий?*

*- Х1унда?*

*(Жоп: предложенин коьрта меженаша - предложенин коьрта*

*маь1на гойту.)*

***\_Стенах лаьцна дуьйцур ду вай?***

1. ***1алашо билгалйаккхар***
2. **Керлачух кхетам балар.**

*Зурманах декара шовда.(Ц1.д.)-Декара шовда*

*Нанна шен бер девзира.(Л.д)-Девзира нанна*

*Б1аьстенан малхо йовхо к1еззиг ло.(Др.д)малхо ло.*

*Цо жоп сиха ло.Др.д)Цо ло.*

*Жимачо некъ битира.(Др.д)Жимачо битира.*

*Шиъ гучувелира,кхозланиг лечкъира.(Ц1.д.)Кхозланиг лечкъира.*

1. **1амийнарг т1еч1аг1дар (1).**

*1. 7- § йеша а йешна, йийцаре йар.*

*2. Кхочушдо 19 - г1а шардар. (1алашо: керла хиънарг т1е муха оьцу хьажар.)*

***Т1едиллар: йеша а йоьшуш, х1ора предложенина таллам бо.***

1. **Сада1аран минот.**

*Йаздеш, доьшуш г1елделча,   
Айдеш куьйгаш ластадо.*

*Хьалаг1овтту, д1асахьовсу,*

*Делалой тхо охьаховшу*

***8.* 1амийнарг т1еч1аг1дар (2).**

1.Тобанашкахь кхочушдойту шардар№ 28(предложенешна йукъара коьрта меженаш схьайазйар).

2. Барта кхочушдо шардар № 25.

***9.*Лексически анализ (ОГЭ-н 8-г1а т1едиллар)**

*1. Йалайе дешнашна синонимаш:* ***хаза,*** ***бепиг, йамартло, урок.*** *2. Йалайе дешнашна антонимаш:* ***барт, машар, нийсо, хало, безам, хаттар.***

***10.* Жам1 дар. Тест**

***- Предложенин коьрта меже маса йу?***

*1. Кхоъ 3. Цхьаъ*

***2. Шиъ*** *4. Йиъ.*

***- Подлежащи маса кепара хуьлу?***

***1. Шина кепара*** *3. Деа кепара*

*2. Кхаа кепара 4. Цхьаьна кепара*

***- Подлежащи стенах олу?***

*1. Предложенехь сказуемино шех лаьцна дуьйцучу коьртачу меженах … олу.*

*2. Предложенехь подлежащих лаьцна дуьйцуш а, цуьнан дар йа хилар*

*гойтуш а йолчу коьртачу меженах… олу.*

*3. Ц1ерниг дожарехь а лаьтташ, дар йа хилар шена т1едоьрзучу*

*предложенин меженах… олу*

1. ***Сказуеми стенах олу?***

2.Предложенехь подлежащих лаьцна дуьйцуш а, цуьнан дар йа

хилар гойтуш а йолчу коьртачу меженах… олу.

2. Ц1ерниг дожарехь а лаьтташ, дар йа хилар шена т1едоьрзучу

предложенин меженах…олу.

3. Предложенехь сказуемино шех лаьцна дуьйцучу коьртачу

меженах … олу.

 4. Подлежащи муьлхачу къамелан дакъойх хуьлу?

1. Куцдашах, лаамазчу билгалдашах, лаамазчу причастих,

деерпичастих.

1. Ц1ердашах, лаамечу билгалдашах, лаамечу причастих, ц1ерметдашах, масдарх, лаамечу масаллин а, рог1аллин а терахьдешнех.

***10.* Рефлексии йар:** *Суна хии…  
 Суна хазахийти…  
 Со ца кхийти…*

***11.*Ц1ахь бан болх:**

*1. 1амайе бакъо 4-г1а.*

*2. Кхочушде шардарш № 24*